ऊष्माक्षेपी प्रक्रिया
उष्मागतिकी में ऊष्माक्षेपी प्रक्रिया एक ऊष्मागतिकी प्रक्रम या रासायनिक अभिक्रिया है जो निकाय से ऊर्जा को उसके परिवेश में स्थानान्तरित होती है। सामान्यतः ऊर्जा का यह स्थानान्तरण ऊष्मा के रूप में होता है लेकिन कभी कभी यह प्रकाश (जैसे चिंगारी, लौ, या फ्लैश), विद्युत (उदाहरण के लिए बैटरी) या ध्वनि (उदाहरण के लिए हाइड्रोजन जलते समय सुनाई देने वाला विस्फोट) के रूप में भी होता है। उष्माक्षेपी का तुल्य अंग्रेज़ी शब्द एक्ज़ोथिर्मिक पहली बार 19वीं सदी के फ्रांसीसी रसायनज्ञ मार्सेलिन बर्थेलॉट द्वारा गढ़ा गया था। ऊष्माक्षेपी प्रhihhk क्रिया के विपरीत एक ऊष्माशोषी प्रक्रिया है, जो आमतौर पर ऊष्मा के रूप में ऊर्जा को अवशोषित करती है। इस अवधारणा को अक्सर भौतिक विज्ञान में रासायनिक अभिक्रियाओं पर लागू किया जाता है जहाँ रासायनिक आबंध ऊर्जा को ऊष्मीय ऊर्जा (गर्मी) में परिवर्तित किया जाता है।